OYO-র পর অটোতেও ‘নো রোমান্স’! যোগীরাজ্যে ফের নয়া নিয়ম?

ওয়েব ডেস্ক: কিছুদিন আগে কলকাতার একটি মেট্রো স্টেশনে যুগলকে চুম্বন করতে দেখে সামাজিক মাধ্যমে ক্ষোভ উগরে দিয়েছিল নীতি পুলিশের দল। আবার সম্প্রতি, হোটেল রুমে যাওয়ার জন্য অবিবাহিত দম্পতিদের (Unmarried Couple) ‘প্রেমের প্রমাণপত্র’ দেখানোর নিয়ম চালু করেছে ওয়ো (OYO)। আর এবার অটোর (Auto) মধ্যে রোমান্স নিষিদ্ধ করার ফতোয়া জারি করলেন যোগীরাজ্যের (Uttar Pradesh) একটি শহরের (Meerut) অটো চালকরা। তাহলে প্রকাশ্যে প্রেম করা কি অপরাধ হয়ে দাঁড়াচ্ছে দিন দিন? এই প্রশ্নটা উঠছে স্বাভাবিকভাবেই।

সম্প্রতি, পশ্চিম উত্তরপ্রদেশের মিরাট শহরের বেশ কিছু অটোরিকশায় দেখা গেছে একটি ব্যানার, যেখানে লেখা রয়েছে, ‘‘এখানে প্রেম চলবে না। এটি একটি ক্যাব। আপনার ব্যক্তিগত স্থান বা ওয়ো নয়। তাই দয়া করে দূরত্ব বজায় রাখুন। সম্মান করুন, সম্মান পান।’’ সমাজমাধ্যমে এই ব্যানারের ছবি ছড়িয়ে পড়তেই শুরু হয়েছে সমালোচনা।

আরও পড়ুন: ভিখারির সঙ্গে প্রেম, স্বামী-সন্তান ছেড়ে পালালেন গৃহবধূ

ব্যানারে বিশেষভাবে উল্লেখ করা হয়েছে জনপ্রিয় হোটেল বুকিং প্ল্যাটফর্ম ‘ওয়ো’র প্রসঙ্গ। ওয়োর নতুন নিয়ম চালুর পর বিষয়টিকে ঘিরে আরও চর্চা শুরু হয়েছে। সম্প্রতি অবিবাহিত যুগলদের হোটেলে থাকার ক্ষেত্রে কড়া নিয়ম চালু করেছে ওয়ো। এখন থেকে ওয়োতে বুকিং করতে হলে অবিবাহিত প্রেমিক-প্রেমিকাদের নিজেদের সম্পর্কের প্রমাণপত্র জমা দিতে হবে বলে জানিয়েছে সংস্থা।

নতুন বছরে এমন সিদ্ধান্তের কথা জানিয়ে ওয়ো একটি বিজ্ঞপ্তিও প্রকাশ করেছে। সংস্থাটি জানিয়েছে, তাদের হোটেলগুলোতে অবিবাহিত যুগলদের জন্য বুকিং সহজলভ্য থাকায় সামাজিক কিছু সমস্যার মুখোমুখি হতে হচ্ছে। মিরাট শহরেই এই নতুন নিয়ম চালু হয়েছে। সমাজের একাংশ এই বিধিনিষেধকে সমর্থন করলেও, অনেকেই এটিকে ব্যক্তিগত স্বাধীনতায় হস্তক্ষেপ বলে মনে করছেন। বিশেষ করে, অটোরিকশার মতো গণপরিবহনে এমন নিষেধাজ্ঞামূলক বার্তা শহরের উদার ভাবমূর্তির উপর আঘাত হানছে বলে মত বিশ্লেষকদের।

দেখুন আরও খবর:

The post OYO-র পর অটোতেও ‘নো রোমান্স’! যোগীরাজ্যে ফের নয়া নিয়ম? first appeared on KolkataTV.